Мөселманнарга кул чабарга ярамый, имеш

	"Шәп әйттегез! Без – мөсел­маннарга кул чабарга ярамый инде. Алкышлар идек". Милли мәгарифебезнең хәле, вузларыбызда татарча укытуның торышы турында сөйләшү барган җыелышта бер галимәбезнең шундый белдерүен ишеткәч, аптырап калдым. 	 Дини мәҗлес­ләр­дә, мәчет ачылу тантаналарында имамнарыбыз халыкны шулай, кул чапмагыз, дип тыя башлады бит. Шул тыюларның нәтиҗәсе бу. Әле күптән түгел генә юбилей мәҗле­сендә бер мөх­тәрәм мөф­тие­без­нең дә шулай тыюын ише­тергә туры килде. Тозсыз мәзәк­ләр шактый күп яңгы­раган, яулыксыз хатын-кызлар да байтак кына күренгән, җырлы-биюле мәҗлес иде мәгәр. Хәер, тора-бара, кул чапсагыз чабарсыз инде, шайтаннарыгызны шушында калдырып китәрсез, дип ризалыгын биргән­дәй итте мөфти хәзрәтләре.	    
	Рәшит МИНҺАҖ	
Ватаным Татарстан

	№ 47 | 03.04.2015	


